คำถามหมวดพิธีบูชาขอบพระคุณ

1. พิธีบูชาขอบพระคุณประกอบขึ้นเพื่ออุทิศแก่ใครบ้าง

ก. ผู้มาร่วมพิธี

ข. ผู้ที่ขอมิสซาและผู้ที่ต้องการคำภาวนา

ค. คริสตชนทุกคนทั้งที่ตายแล้วและที่ยังมีชีวิตอยู่

ง. ถูกทุกข้อ

2. เมื่อเราร่วมพิธีบูชาขอบพระคุณ เราต้องทำอย่างไร

ก. ร้องเพลงในพิธี

ข. ตอบรับกับพระสงฆ์

ค. รับศีลมหาสนิท

ง. ควรทำทุกข้อ

3. เราต้องร่วมพิธีบูชาขอบพระคุณอย่างน้อยเท่าใด

ก. ทุกวัน

ข. ทุกวันอาทิตย์

ค. ทุกครั้งที่มีนพวาร

ง. ปีละครั้ง

4. กำยาน เปรียบเหมือนกับอะไร

ก. ความบริสุทธิ์

ข. เครื่องบูชา

ค. ความรัก

ง. คำภาวนา

5. บทเพลงที่ใช้ร้องในพิธีบูชาขอบพระคุณมีความสำคัญอย่างไร

ก. เพื่อสร้างบรรยากาศความเป็นหนึ่งเดียว

ข. เตรียมจิตใจเพื่อร่วมพิธีบูชาขอบพระคุณ

ค. สรรเสริญพระเจ้า

ง. ถูกทุกข้อ

6. ในพิธีบูชาขอบพระคุณ สิ่งที่ขาดไม่ได้คืออะไร

ก. เก้าอี้นั่ง

ข. เสื้อหล่อพระสงฆ์

ค. พระแท่นบูชา

ง. เด็กช่วยมิสซา

7. พิธีบูชาขอบพระคุณ เป็นการระลึกถึงอะไร

ก. พระเยซูเจ้าทรงตั้งศีลมหาสนิท

ข. พระเยซูเจ้าถวายตัวในพระวิหาร

ค. พระเยซูเจ้าถวายองค์เป็นบูชาบนกางเขน

ง. พระเยซูเจ้าทรงรับพิธีล้างจากนักบุญยอห์น

8. เมื่อเราไปร่วมพิธีบูชาขอบพระคุณ เราควรทำอย่างไร

ก. ตอบรับกับพระสงฆ์และร้องเพลง

ข. พูดคุยกับเพื่อนในวัดบ้าง

ค. เข้าไปรับศีลมหาสนิทด้วยใจศรัทธา

ง. ข้อ ก และ ค ถูก

9. ตามคำสอนของพระศาสนจักร ถือว่าแท่นบูชาหมายถึงอะไร

ก. องค์พระคริสตเจ้า

ข. ที่วางดอกไม้ ธูปเทียน เวลาประกอบพิธี

ค. เครื่องหมายแทนแท่นบูชาสำหรับฆ่าสัตว์

ง. ที่ที่พระสงฆ์ใช้เทศนา

10. เมื่อเราเข้าวัด (ขณะไม่มีพิธี) เราควรแสดงคารวะอะไรก่อน

ก. รูปพระเยซูเจ้าบนกางเขน

ข. รูปแม่พระ

ค. พระแท่น

ง. ศีลมหาสนิทในตู้ศีล

11. คณะกรรมการพิธีกรรมแห่งประเทศไทย แนะนำว่า ท่าควรวกิจใดเหมาะสมที่สุดสำหรับคนไทยเมื่อเข้าวัด

ก. นอนกราบราบกับพื้น

ข. กราบลงที่พนักเก้าอี้

ค. ย่อเข่าข้างเดียวแล้วก้มศีรษะ

ง. ยืนพนมมือไหว้ แล้วก้มศีรษะ

12. เราไปร่วมพิธีบูชาขอบพระคุณ เพื่อจุดประสงค์ใด

ก. ไปเพื่อคุยแลกเปลี่ยนความคิดเห็น

ข. ไปเพื่อพบและสรรเสริญพระองค์

ค. ไปเพื่อแสวงหาความจริงในชีวิต

ง. ไปเพื่อเห็นแก่คุณพ่อและซิสเตอร์

13. ในพิธีบูชาขอบพระคุณ เรารู้ว่าพระวรสารเป็นข่าวดีที่พระเยซูเจ้าทรงกระทำ เราควรปฏิบัติตัวเช่นไร

ก. คุยให้เพื่อนฟังขณะมีคนอ่านพระวรสาร

ข. ฟังด้วยความรัก ตั้งใจและเคารพ

ค. ขณะที่อ่าน เรานั่งอยู่เฉยๆ

ง. เดินไปมาในวัด

14. ในพิธีบูชาขอบพระคุณ พระเยซูเจ้าทรงมอบพระองค์เองแก่ใคร เพื่ออะไร

ก. มอบแด่พระบิดา เพื่อช่วยมนุษย์ให้รอด

ข. มอบแด่พระบิดา เพราะต้องการกลับไปหาพระองค์

ค. มอบให้แก่ผู้ตกในบาป

ง. ไม่มีข้อใดถูก

15. คริสตชนมาชุมนุมกันในพิธีบูชาขอบพระคุณที่วัดเพื่ออะไร

ก. ฟังพระวาจาของพระเจ้า

ข. สรรเสริญและขอบพระคุณพระเจ้า

ค. ร่วมงานเลี้ยงของพระเยซูเจ้า

ง. ถูกทุกข้อ

16. ในพิธีบูชาขอบพระคุณ เรารู้จักใครมากขึ้น

ก. เพื่อน

ข. พระสงฆ์

ค. พระเจ้า

ง. สัตบุรุษ

17. ในพิธีบูชาขอบพระคุณ พระเจ้าตรัสแก่เราผ่านทางสิ่งใด

ก. พระวาจาของพระเจ้า

ข. การขับร้องในพิธี

ค. การรับศีลมหาสนิท

ง. ครูผู้สอนคำสอน

18. การหย่อนใจในวันอาทิตย์ที่ถูกต้องคือข้อใด

ก. ดูทีวีอยู่บ้านหลังร่วมพิธีบูชาขอบพระคุณ

ข. ดูทีวีอยู่ที่บ้านตลอดทั้งวัน

ค. ขโมยเงินแม่ไปดูภาพยนตร์

ง. เล่นการพนันหลังร่วมพิธีบูชาขอบพระคุณ

19. เมื่อได้ฟังพระวาจาของพระเจ้าในระหว่างพิธีบูชาขอบพระคุณแล้ว เราควรทำอย่างไร

ก. เฉยๆ

ข. ไปเล่าให้คนอื่นฟัง

ค. จำไว้ให้ดี

ง. นำไปปฏิบัติในชีวิตประจำวัน

ใช้คำตอบต่อไปนี้ ตอบคำถามข้อ 20-25

ก. ภาคเริ่มพิธี

ข. ภาควจนพิธีกรรม

ค. ภาคพิธีกรรมเกี่ยวกับศีลมหาสนิท

ง. ภาคปิดพิธี

20. พระสงฆ์อ่านพระวรสารในตอนใดของพิธีบูชาขอบพระคุณ

21. ภาคถวายอยู่ในตอนใดของพิธีบูชาขอบพระคุณ

22. เราร้องเพลงสิริโรจนาในตอนใดของพิธีบูชาขอบพระคุณ

23. เราอ่านบทภาวนาเพื่อมวลชนในตอนใดของพิธีบูชาขอบพระคุณ

24. พระสงฆ์อวยพรบรรดาคริสตชนผู้มาร่วมพิธีในตอนใดของพิธีบูชาขอบพระคุณ

25. ในตอนใดของพิธีบูชาขอบพระคุณ ที่บรรดาสัตบุรุษแสดงความเป็นมิตรต่อกัน

เฉลย

1. ง 2. ง 3. ข 4. ง 5. ง 6. ค 7. ค 8. ง 9. ก 10. ง 11. ข 12. ข 13. ข

14. ก 15. ง 16. ค 17. ก 18. ก 19. ง 20. ข 21. ค 22. ก 23. ข 24. ง 25. ค